Suitai
Suitai (latv. Suiti) – latvių etnografinė grupė, gyvenanti Kuržemės vakaruose, savo kultūra, kalba ir tradicijomis besiskirianti nuo kitų Latvijos regionų gyventojų. Suitai susitelkę daugiausia Kuldygos savivaldybės Alsungos valsčiuje, taip pat jie gyvena ir Gudeniekų valsčiuje bei Ventspilio savivaldybės Jūrkalnės valsčiuje. Tikintieji daugiausia yra katalikai, jų yra apie 2,5 tūkst. žmonių.